Μάκρη Φθιώτιδας

Η Μάκρη είναι οικισμός της Στερεάς Ελλάδας στην Περιφερειακή Ενότητα Φθιώτιδας.

 Γενικά - ιστορικά στοιχεία 
Η Μάκρη βρίσκεται κοντά και βόρεια του Σπερχειού, σε υψόμετρο 120 μέτρα. Απέχει περίπου 28 χιλιόμετρα δυτικά της Λαμίας και 2 χιλιόμετρα ανατολικά της Μακρακώμης ενώ είναι κτισμένη επί της Εθνικής Οδού Λαμίας-Καρπενησίου-Αγρινίου. Παλαιότερα το χωριό ήταν γνωστό ως Μάκρυσι, ενώ έλαβε τη σημερινή του ονομασία το 1927.Μετονομασίες οικισμών της Ελλάδας, Πανδέκτης Αποτέλεσε μέρος του νεοσύστατου ελληνικού κράτους, ενώ μερικά χρόνια αργότερα (τον Φεβρουάριο του 1836) το χωριό λεηλατήθηκε από περίπου 150 λησταντάρτες που εισέβαλαν στην περιοχή από την τότε ελληνοτουρκική μεθόριοΚωνσταντίνου Σ. Αντωνίου, Ιστορία Ελληνικής Βασιλικής Χωροφυλακής 1833 - 1967, Εκδοτικός Οίκος Χρηματιστήριον του Βιβλίου, Αθήναι 1965, τόμος Α΄, σελ. 233..

Σε κοντινή απόσταση συναντάται το πλατανόδασος του Σπερχειού ποταμού. Στη Μάκρη δραστηριοποιείται ο μοναδικός Φιλοζωικός Σταθμός στη Φθιώτιδα, με κύρια δράση τη διάσωση και περίθαλψη τραυματισμένων ζώων και πτηνών, λειτουργώντας υπό την αιγίδα της Μη Κυβερνητικής-Μη Κερδοσκοπικής Οργάνωσης ΣΟΛΩΝ, ιδρυθείσα επίσης στο ίδιο χωριό.http://www.solon.org.gr/ Στη Μάκρη καλλιεργείται ευρέως, από τις αρχές της δεκαετίας του 1950, το κελυφωτό φιστίκι (pistachio).

Διοικητικά, σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί δημοτική κοινότητα που υπάγεται στη Δημοτική Ενότητα Μακρακώμης του Δήμου Μακρακώμης.

 Δημογραφική εξέλιξη 
Η δημογραφική εξέλιξη του οικισμού κατά τις τελευταίες δεκαετίες είναι η εξής:
 Έτος  Πληθυσμός 1991  351 2001  414 2011  307 2021  243ΦΕΚ αποτελεσμάτων ΜΟΝΙΜΟΥ πληθυσμού Απογραφής Πληθυσμού-Κατοικιών 2021, σελ. 21765

 Προσωπικότητες 
 Ιωάννης Ζήσης (1888-1941), υποστράτηγος. 

 Εξωτερικοί σύνδεσμοι 
Ιστολόγιο σχετικά με την Ιστορία, τον Πολιτισμό και την Παραγωγή της Μάκρης 

 Παραπομπές 

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μακρακώμης